Kvantemedisin

Kvantemedisin er en form for alternativ behandling der et elektronisk apparat hevdes å kunne brukes til å diagnostisere og behandle sykdom. Utøverne selv forklarer kvantemedisin som «læren om kroppens cellekommunikasjon og metoder for å bruke kroppens informasjonssystem til å lese av og gjøre korreksjoner ved hjelp av datastyrt apparatur». Det foreligger ingen vitenskapelige dokumentasjonen på behandlingsmetoden, og kvantemedisin regnes derfor for å være en pseudovitenskapelig metode.Tunstad, Erik (6. september 2006): «Kynisk utnyttelse» , Forskning.no

Virkemåte

Ifølge kvantemedisinen kommuniserer celler ved hjelp av cellemembranens «energifelt» eller «frekvenser». «Frekvensene» skal være helt avgjørende for cellens funksjon, og om de endres skal det kunne føre til ubalanse eller sykdom. Maskinene brukt i kvantemedisin hevdes å kunne diagnostisere og behandle kroppens celler og nyttige mikroorganismer i kroppen ved å sende inn «riktig frekvens» til kroppens celler. Behandlingen skal angivelig stimulere kroppens selvregulerende mekanismer.

Kritikk
Forklaringsmodellen om cellekommunikasjon står i klar motsetning til etablert vitenskap, og det finnes ingen pålitelig dokumentasjon på at apparatene som benyttes kan hente noen relevant informasjon ut av kroppen eller behandle noen tilstander. Utøvere av metoden og produsenter av apparatene kan ikke angi en virkningsmekanisme innenfor kjente naturlover.

Nettstedet Quackwatch har en artikkel av Stephen Barrett som konkluderer med:

«En kvantemaskin (Quantum Xrroid device) hevdes å justere «bio-energi» krefter. Forskersamfunnet betviler eksistensen av slike krefter. De hevder at maskinen primært måler overflatemotstanden på pasientens hud. En ser ikke at dette kan relateres til pasientens helsetilstand.»

Amerikanske William C. Nelson utviklet apparatet SCIO som han selv har hevdet har kurert tusenvis av kreftpasienter. Han ble for slike påstander tiltalt for bedrageri, men flyttet da hele sin virksomhet til Ungarn. Import av «kvanteapparater» til USA og Canada er forbudt.«FDA Takes Action Against Fake Medical Device» , NewsInferno.com, 24. april 2011Marketplace

Det norske HealthTech Sciences stiftet i 2003 driver innenfor alternativ medisin hovedsak kvantemedisin (selskapet het først Scio Norge, senere navn til Helse1)med tilbud til pasienter med mange forskjellige lidelser,Mirakelmaskinen mot all sykdom? NRK og selger også kvantemedisinske behandlingsapparater.Alternativt på alvor, Bergens Tidende, 24. april 2009 «Blant apparatene som finnes er behandlingsmaskinen SCIO, som kan løse stort sett alt som ikke er som det skal i kroppen, ifølge leverandøren, bergensfirmaet Helse1.» I en periode markedsførte selskapet seg med påstander om at de kunne helbrede kreft, men dette ble trukket tilbake i 2006 etter etter at selskapet opplevde massiv kritikk fra forskningsmiljøer.Tviler på «HIV-mirakel» Nettavisen– Villedende fra kvantemedisinere  forskning.no

I 2012 ble kvantemedisin gjennomgått i TV-programmet Folkeopplysningen. En testperson ble da forelagt flere alvorlige diagnoser samt tilbud om behandling mot disse. En lege sjekket i etterkant testpersonen og utelukket at opplysningene fra kvantemedisineren stemte. Samme år fikk den fransk-norske legen David de Clive-Lowe refs fra Rådet for legeetikk for å ha behandlet pasienter med kvantemedisin.

 Referanser 

 Eksterne lenker 

 Kan kvantemedisin virke?  – Forskning.no
 Tilbyr kvantemagi mot kreft  – Forskning.no
  Villedende fra kvantemedisinere – Forskning.no
 UNESCO støtter ikke kvantemedisin   – Forskning.no
 BICOM Norge 
 Bioresonansterapi – Nasjonalt informasjonssenter for alternativ behandling
 Quackwatchs nettside
 Innslag om kvantemedisin i «Schrödingers katt» på NRK

Kategori:Alternativ behandling